text: Stofa i fremdrift
  01 marts 2012 kl. 13.16
  Efter et tilfredsstillende 2011 står kabeltv-selskabet, Stofa klart styrket som nummer to i markedet for tv, bredbånd og telefoni.
  Samlet set fik Stofa A/S i regnskabsåret 2011 en vækst på 22 mio. kr. i omsætning sammenlignet med 2010. Medtager man omsætningen fra købet af Canal Digital sidst på året, bliver den samlede omsætning for koncernen 1.144 mio. kr. svarende til en vækst på knap fire procent.
  - Vi har været igennem et år med en række omvæltninger og udskiftninger i topledelsen og en række krævende forandringsprocesser. På den baggrund er jeg meget tilfreds med vores resultat for 2011, hvor vi har øget vores indtjening med 20 procent, siger Stofas administrerende direktør Klaus Høeg-Hagensen. Han tiltrådte selv sin stilling i august 2011.
  .
  